**Projektas**



**ROKIŠKIO RAJONO SAVIVALDYBĖS TARYBA**

**S P R E N D I M AS**

**DĖL PRITARIMO ROKIŠKIO SOCIALINĖS PARAMOS CENTRO DIREKTORIAUS 2016 METŲ VEIKLOS ATASKAITAI**

2017 m. balandžio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos veiklos reglamento, patvirtinto 2015 m. kovo 27 d. tarybos sprendimu Nr. TS-102 ,,Dėl Rokiškio rajono savivaldybės tarybos veiklos reglamento patvirtinimo”, 266 punktu , Rokiškio rajono savivaldybės taryba n u s p r e n d ž i a:

1. Pritarti Rokiškio socialinės paramos centro direktoriaus 2016 metų veiklos ataskaitai (pridedama).

2. Skelbti apie šį sprendimą savivaldybės interneto svetainėje [www.rokiskis.lt](http://www.rokiskis.lt/).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Audronė Kaupienė

PRITARTA

Rokiškio rajono savivaldybės tarybos

 2017 m. balandžio 28 d. sprendimu Nr. TS-

**ROKIŠKIO SOCIALINĖS PARAMOS CENTRO DIREKTORIAUS**

**2016 METŲ VEIKLOS ATASKAITA**

**1. Įstaigos pristatymas**

 Rokiškio socialinės paramos centras (toliau – Centras) yra juridinis asmuo, veikiantis kaip savivaldybės biudžetinė įstaiga. Centro steigėjas yra Rokiškio rajono savivaldybė.

 Centras yra paramos ir labdaros gavėjas.

 Centras savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos socialinių paslaugų įstatymu, kitais įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, kitais teisės aktais, Rokiškio rajono savivaldybės tarybos sprendimais, savivaldybės administracijos direktoriaus įsakymais ir Centro nuostatais.

 Centras vykdo šia veiklą :

 kita stacionarinė globos veikla;

 [nesusijusi su apgyvendinimu socialinio darbo su pagyvenusiais ir neįgaliaisiais asmenimis veikla](http://osp.stat.gov.lt/static/EVRK2/EVRK2red_lt_RIGHT.htm#88.1);

 vaikų dienos priežiūros veikla;

 [kita, niekur kitur nepriskirta, nesusijusi su apgyvendinimu socialinio darbo veikla](http://osp.stat.gov.lt/static/EVRK2/EVRK2red_lt_RIGHT.htm#88.99);

 kita žmonių sveikatos priežiūros veikla;

 Centro ūkinės veiklos metai yra kalendoriniai metai.

 Centro buveinės adresas: Vytauto g.25, 42113, Rokiškis.

 Centro tikslas:

 teikti socialines paslaugas Rokiškio rajono gyventojams dėl amžiaus, neįgalumo, socialinių problemų iš dalies ar visiškai neturinčiam, neįgijusiam ar praradusiam gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime, sudarant sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį ir integruotis į visuomenę.

 Centro veiklos uždaviniai:

 organizuoti ir teikti kokybiškas socialines paslaugas senyvo amžiaus asmenims ir neįgaliesiems bei jų šeimos nariams, socialinės rizikos asmenims, šeimoms, jų šeimų nariams ir kitiems asmenims, atsižvelgiant į gyventojų poreikius ir Centro galimybes;

 sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį;

 plėsti teikiamas socialines paslaugas, orientuojantis į socialinių paslaugų įvairovę, atsižvelgiant į Centro finansines galimybes bei turimą materialinę bazę;

 rengti ir įgyvendinti socialinių paslaugų programas i ir projektus savivaldybės teritorijoje, dalyvauti bendruose projektuose su kitomis savivaldybėmis ne tik Lietuvoje, bet ir užsienyje, prieš tai įvertinus teiktinų paslaugų poreikį;

 socialinių paslaugų teikimą artinti prie asmens gyvenamosios vietos, kuriant paslaugų tinklą bendruomenėje, prieš tai pasitelkus savanorius ir atlikus vietoje galimybių studiją dėl paslaugų poreikio tikslingumo.

 pasitelkti savanorius nuostatuose numatytoms veiklos rūšims vykdyti.

 Centras įsteigtas 2005 m. kovo 18 d., pertvarkant VšĮ Jūžintų darbinio užimtumo centrą į biudžetinę įstaigą Rokiškio socialinės paramos centrą.

Naudojamos patalpos:

|  |  |
| --- | --- |
| Adresas | Plotas |
| Vytauto g. 25, Rokiškis | 254 kv. m |
| Liepų g. 4, Jūžintai | 477 kv. m |
| Stoties g. 68, Obeliai | 665 kv. m |

Naudojamos transporto priemonės : lengvasis automobilis ,,Ford Grand C Max“ ir mikroautobusas ,,VW Transporter“, įsigytas už projekto lėšas, įgyvendinant projektą.

 **2. Centro žmogiškieji ištekliai 2016 m. gruodžio 31 d.**

 Rokiškio rajono savivaldybės tarybos 2016 m. kovo 25 d. sprendimu Nr. TS- 86 „Dėl Rokiškio rajono savivaldybės tarybos 2011 m. gegužės 6d. sprendimo Nr. TS-7.115 ,,Dėl didžiausio leistino darbuotojų skaičiaus“ dalinio pakeitimo“, Centrui patvirtintas 39,5 etato skaičius. Centro direktoriaus 2016 m. kovo 29 d., įsakymu Nr. P1-28 patvirtinta Centro pareigybės, etatai ir koeficientai 2016 metams.

|  |  |  |  |  |  |  |  |
| --- | --- | --- | --- | --- | --- | --- | --- |
|  Adminis-tracija | Pagalbinis (aptarnaujantis) personalas | Socialiniai darbuotojai | Socialinių darbuotojų padėjėjai (**savaran-kiškoji funkcija**) | Socialinio darbuotojo padėjėjai (**valstybės dotacija)** | Socialinio darbuotojo padėjėjai (**lankomoji priežiūra**, **savarankiškoji funkcija)** | Kiti specialistai | Laisvi etatai |
| **4** | **5,5** | **8,0**  | Iš viso **8,25** etatai, iš jų **4** etatai Obelių savarankiško gyvenimo namuose ir **4,25** – Jūžintų dienos ir trumpalaikės socialinės globos centre | Iš viso **16,75** etato, iš jų **14,75** – lankomosios priežiūros padalinyje **2,0** – Jūžintų dienos ir trumpalaikės socialinės globos centre | **10,75** | **3** | --- |

 **3. Darbuotojų išsilavinimas (2016 12 31)**

|  |  |  |  |  |  |  |
| --- | --- | --- | --- | --- | --- | --- |
| Iš viso  | Aukštasis universitetinis | Aukštasis neuniversitetinis | Aukštesnysis ar specialusis vidurinis  | Vidurinis ar profesinis išsilavinimas | t.sk. įgyta socialinio darbuotojo padėjėjo kvalifikacija  | t.sk. socialinio darbo srities specialistai |
|  |  |  |  |  |  |  |
| 62 | 14 | 9 | 14 | 25 | 7 | 10 |

 Vidutinis įstaigos darbuotojų amžius – 47 m.

 Centre dirba 57 moterys, 5 vyrai.

 **4. 2016 m. suteiktos paslaugos**

|  |  |  |
| --- | --- | --- |
| Eil. Nr. | Padalinys | Suteikta paslaugų (klientų skaičius) |
| 1. | Jūžintų dienos ir trumpalaikės socialinės globos centras | Trumpalaikė socialinės globos paslauga suteikta 15 asmenų. Dienos socialinė globos paslauga suteikta 2 asmenims |
| 2.  | Obelių savarankiško gyvenimo namai | Apgyvendinimo savarankiško gyvenimo namuose paslauga suteikta 27 asmenims |
| 3.  | Lankomosios priežiūros padalinys | Pagalba į namus suteikta 90 asmenų. Dienos socialinė globa namuose suteikta 22 asmenims. |
| 5.  | Dienos centras neįgaliems ir sutrikusio intelekto vaikams  | Dienos socialinė globa institucijoje suteikta 17 vaikų, bet ne daugiau kaip 10 per dieną |
| 6. | Aprūpinta techninėmis pagalbos priemonėmis | 709 klientai  |
| 7. | Suteikta bendrųjų socialinių paslaugų | Pagal poreikį |

 **5. Centro pastatų būklės analizė**

 Investiciniai projektai, renovacija:

 Pastato, esančio Vytauto g.25, Rokiškio m., vidus rekonstruotas 2011 m. Fasado remonto darbai atlikti 2013 m.

 Pastatui, esančiam Jūžintuose, atliktas paprastasis remontas 2013 m.

 2008 m. buvusioje Obelių slaugos ligoninėje įrengti Obelių savarankiško gyvenimo namai iš Socialinės apsaugos ir darbo ministerijos skirtų lėšų nestacionarių socialinių paslaugų infrastruktūros plėtrai.

 Pastatas Obeliuose, pasinaudojus ES struktūrinių fondų lėšomis, rekonstruotas, įrengiant mansardą 2014 m.

 **6. Rokiškio socialinės paramos centro finansavimo šaltiniai ir lėšos** **(įstaigos veiklos programa):**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.Nr. | Lėšų šaltinis | Lėšų suma | Adminis-tracijai | Jūžintųdienosir trumpalai-kės so-cialinėsgloboscentras | Lankomo-siospriežiūrospadalinys | Dienos centrasneįgaliems ir sutriku-sio intelektovaikams | Obeliųsavarankiškogyvenimonamai |
| 1. |  **Savivaldybės biudžeto lėšos** |  |  |  |  |  |  |
|  | Darbo užmokestis | 220477,00 | 58854,90 | 47491,91 | 48115,44 | 26115,52 | 39899,23 |
|  | Sodra | 69010,00 | 18165,51 | 15018,05 | 15050,30 | 8070,02 | 12706,12 |
|  | Komunalinės paslaugos | 20186,00 | 3745,02 | 6112,69 | 261,49 | 3888,78 | 6178,02 |
|  | ryšiai | 4080,00 | 1618,21 | 869,82 | 289,50 | 390,77 | 911,70 |
|  | transportas | 2800,00 | 2112,43 | 100,00 |  | 442,13 | 145,44 |
|  | Kitos prekės | 6000,00 | 4641,35 | 101,56 |  | 184,99  | 1072,10 |
|  | kitos paslaugos | 12250,00 | 6628,18 | 2072,48 | 810,38 | 1223,94 | 1515,02 |
|  | Kvalifikacijos kėlimas | 300,00 |  |  | 300,00 |  |  |
|  | Ilgalaikis turtas | 2000,00 | 2000,00 |  |  |  |  |
|  | viso | 337103,00 | 97765,60 | 71766,51 | 64827,11 | 40316,15 | 62427,63 |
| 2. | **Lėšos gautos iš valstybės biudžeto MMA padidėjimas** | 1093,00 |  |  |  |  |  |
|  | Komunalinės paslaugos |  |  |  |  |  |  |
| 3 | **Specialiųjų lėšų programa** |  |  |  |  |  |  |
|  | Darbo užmokestis | 29078,99 |  |  |  |  |  |
|  | Sodra | 8832,46 |  |  |  |  |  |
|  | komunalinės paslaugos | 1122,91 |  |  |  |  |  |
|  | ryšiai | 419,44 |  |  |  |  |  |
|  | transportas | 5193,69 |  |  |  |  |  |
|  | Kitos prekės | 5667,70 |  |  |  |  |  |
|  | Kitos paslaugos | 2213,41 |  |  |  |  |  |
|  | mityba | 14559,43 |  |  |  |  |  |
|  | viso | 67088,03 |  |  |  |  |  |
| 4 | **Viešųjų darbų programa** | 1457,25 |  |  |  |  |  |
|  5.  | **Projektas ,,Saugok sveikatą, kol gali – rinkis sveikesnę ateitį“. Savivaldybės lėšos** | 200,00 |  |  |  |  | 200,00 |
|  | **Projektas ,,Sveika, vasara“. Savivaldybės lėšos** | 200,00 |  |  |  | 200,00 |  |
| 6. |  |  |  |  |  |  |  |
| 7. | **Valstybės specialioji tikslinė dotacija** | 63013,89 |  |  |  |  |  |
| 8. | **Pastatų renovacijai valstybės lėšos**  | - |  |  |  |  |  |
| 9. | **Parama** |  |  |  |  |  |  |
|  | **Kiti šaltiniai** | 929,41 |  |  |  |  |  |
|  | **2 proc.** | 530,43 |  |  |  |  |  |
|  | **Maltos ordinas** | 19545,12 |  |  |  |  |  |
|  | **LPF Maisto bankas** | 45259,79 |  |  |  |  |  |
|  | Iš viso paramos | **66264,75** |  |  |  |  |  |
|  |  |  |  |  |  |  |  |
|  | Bendra suma | 536419,92 |  |  |  |  |  |

 **7. Gautų asignavimų panaudojimas 2014-2015-2016 m. (savivaldybės biudžetas, kitos gautos lėšos, Valstybės biudžeto tikslinė dotacija – bendra lyginamoji analizė)**

|  |  |  |  |  |
| --- | --- | --- | --- | --- |
| Eil. Nr. | Pavadinimas | 2014 m. (Eur.) | 2015 m. ( Eur.) | 2016 m. (Eur.) |
| 1. | Darbo užmokestis | 244943,66 | 333650,28 | 299675,85 |
| 2. | Sodra | 75046,31 | 78637,12 | 93286,74 |
|  |  |  |  |  |
| 4. | Mityba | 15375,50 | 15915,84 | 14559,43 |
|  |  |  |  |  |
| 6. | Ryšių paslaugos | 1998,94 | 2859,39 | 4499,44 |
| 7. | Kitos prekės | 4793,89 | 3697,43 | 6400,00 |
| 8. | Transportas | 5887,75 | 4905,34 | 7993,69 |
| 9. | Kvalifikacijos kėlimas | 86,89 |  | 300,00 |
| 10. | Komunalinės paslaugos | 13350,05 | 24261,69 | 21308,91 |
| 11. | Įsigyta ilgalaikio turto | ----------------------- | 1400,00 | 2000,0 |
| 12. | Kitos paslaugos | 10418,95 | 6167,21 | 14463,41 |
|  | Iš viso | 371901,94 | 471494,30 | 464487,47 |

**8. Asmens socialinės globos kaina mėnesiui 2014–2016 m.**

|  |  |  |  |
| --- | --- | --- | --- |
| Paslaugos pavadinimas | 2014 m. Eur /1 mėn. | 2015 m.Eur /1 mėn. | 2016 m. Eur /1 mėn. |
| Dienos socialinė globa institucijoje vaikams su negalia | 283,83 | 283,83 | 295,1 |
| Dienos socialinė globa institucijoje vaikams su sunkia negalia | 370,71 | 370,71 | 392,24 |
| Dienos socialinė globa institucijoje senyvo amžiaus ir suaugusiems asmenims su negalia | 478,45 | 478,45 | 524,41 |
| Dienos socialinė globa institucijoje senyvo amžiaus ir suaugusiems asmenims su sunkia negalia | 565,34 | 565,34 | 625,40 |
| Dienos socialinė globa namuose senyvo amžiaus ir suaugusiems asmenims su sunkia negalia | 401,12 | 401,12 | 537,96 |
| Trumpalaikė socialinė globa senyvo amžiaus ir suaugusiems asmenims su negalia | 499,88 | 499,88 | 524,41 |
| Trumpalaikė socialinė globa senyvo amžiaus ir suaugusiems asmenims su sunkia negalia | 583,87 | 583,87 | 625,40 |

 **9. Studentų praktika**

 Per 2016 metus 13 studentų studijuojančių socialinį darbą atliko Centre numatytą profesinę praktiką. Socialinio darbo praktikas Centre atlieka studentai iš Panevėžio, Utenos kolegijų, M. Romerio ir Vilniaus universitetų bei moksleiviai iš Kupiškio technologijų ir verslo mokyklos. Praktikos vadovais paskiriami aukštesnę kvalifikaciją ir didesnę socialinio darbo patirtį turintys darbuotojai.

 **10. Studentų praktikos lyginamoji analizė 2014–2016 m.**

|  |  |  |  |  |
| --- | --- | --- | --- | --- |
| Eil. Nr. | Socialinio darbo specialistus rengiančios institucijos pavadinimas | 2014 m.(studentų skaičius) | 2015 m.(studentų skaičius) | 2016 m.(studentų skaičius) |
| 1. | Panevėžio kolegija | **1** | **-** | **2** |
| 2. | Utenos kolegija | **4** | **1** | **1** |
| 3. | M. Romerio universitetas | **-** | **-** | **-** |
| 4. | Vilniaus universitetas | **-** | **1** | **-** |
| 5. | Kupiškio technologijų ir verslo mokykla | **6** | **5** | **13** |

**11. Žinios apie raštvedybą 2014–2016 metais (lyginamoji analizė)**

|  |  |  |  |  |  |
| --- | --- | --- | --- | --- | --- |
| Metai | Veiklosįsakymai | Personaloįsakymai | Atostogųįsakymai | Gauti raštai | Siunčiami raštai |
| 2014 | 166 | 116 | 106 | 696 | 213 |
| 2015 | 259 | 87 | 102 | 588 | 80 |
| 2016 | 242 | 134 | 132 | 787 | 150 |

 **12. Centro uždavinių įgyvendinimas**

 Centro kolektyvas nuosekliai stengiasi jiems patikėtus uždavinius ir siektinus tikslus įgyvendinti kaip įmanoma kokybiškiau. Dedamos visos pastangos, kad paslaugų gavėjai kuo ilgiau būtų prižiūrimi namų aplinkoje, taip išvengiant brangesnių paslaugų – institucinės ilgalaikės socialinės globos. Nuolat konsultuojami klientų artimieji, sprendžiami kilę ginčai. Tenka pripažinti, kad kyla ir emocinių problemų, kurioms spręsti tenka pasitelkti Centre dirbantį psichologą.

 Darbuotojoms teikiančioms paslaugas į namus sunkiai sekasi įtikinti paslaugų gavėjus naudotis papildomomis apmokestinamomis paslaugomis. Klientai turėjo ir įsitikinome, kad ir ateityje nepakeis požiūrio į nusistovėjusią praktiką naudotis kaimynų, artimųjų talkomis.

 Galime džiaugtis, kad paslaugų gavėjai pareiškę norą gauti paslaugas nebeturi laukti eilėje. Paslaugos į namus, dienos socialinės globos paslaugos teikiamos, kai tik gaunamas sprendimas joms teikti. Tik vis dar trumpalaikės socialinės globos ir apgyvendinimo savarankiško gyvenimo namuose paslaugų tenka kurį laiką palaukti dėl objektyvių priežasčių. Stinga laisvų vietų.

 Centro darbuotojai kasmet kelia profesinę kvalifikaciją. 2016 metais nemokamų kvalifikacijos kėlimo kursų, palyginti su 2015 metais, buvo mažiau, todėl kvalifikaciją kėlė 33 darbuotojai.

 **13. 2016 m. naujos Centro iniciatyvos**

Nors tokio tikslo 2016 metams nebuvome išsikėlę, tačiau 2016 m. kovo 13 d. Centro iniciatyva buvo suorganizuota Nevyriausybinių neįgaliųjų organizacijų Kaziuko mugė. Bendradarbiaujant su rajono savivaldybės administracija, mugėje buvo pakviestos ir dalyvavo rajono ugdymo įstaigos. Kartu su rėmėjų pagalba renginys pavyko.

 **14. Išorinė ir vidinė komunikacija**

Informacija skelbiama savivaldybės internetiniame tinklapyje, rajono laikraščiuose ,,Gimtasis Rokiškis“ ir ,,Rokiškio sirena“. Mūsų įstaiga domisi ir rašo internetiniai tinklapiai [www.temainfo.lt](http://www.temainfo.lt), [www.panskliautas.lt](http://www.panskliautas.lt). Esame sukūrę įstaigos paskyrą socialiniame tinkle ,,Facebook“, kur operatyviai talpiname visą su įstaigos veikla susijusią informaciją: skelbiame apie būsimus renginius, juos aprašome, į fotogaleriją talpiname renginių fotografijas. 2016 m. Sukurta Centro internetinė svetainė [www.rokiskiospc.lt](http://www.rokiskiospc.lt), kuri viešai prieinama visiems besinaudojantiems interneto ryšiu. Pagal poreikį padaliniuose vyksta darbiniai susirinkimai. Kiekviename iš jų dalyvauja įstaigos vadovas.

 **15. Projektinė veikla**

2016 m. spalio mėn. VšĮ Europos socialinio fondo agentūroje pasirašyta sutartis projektui ,,Integrali pagalba į namus“ įgyvendinti. Projektas finansuojamas iš Europos struktūrinių fondų paramos lėšų. Projekto vertė 179400,00 eurų. Projekto trukmė **–** 30 mėn. Paslaugos bus teikiamos teritoriniu principu. Projekte dirbs dvi mobilios komandos. Komandą sudarys socialinis darbuotojas, slaugytojas, slaugytojo padėjėjas, masažistas ir socialinio darbuotojo padėjėjas. Projekto tikslinės grupės – neįgalūs asmenys (suaugusieji ir vaikai) ir senyvo amžiaus žmonės. Paslaugas gaus asmenys, kuriems nustatytas specialusis nuolatinės slaugos poreikis ir didelių specialiųjų poreikių lygis. Viena komanda jau dirba. Paslaugas gauna 9 klientai

 **16. Centro partnerystė, ryšiai**

 **Centro socialiniai partneriai:**

 **Rokiškio rajono savivaldybės administracijos socialinės paramos ir sveikatos skyrius** teikia metodinę paramą įstaigos veiklos klausimais, dalyvauja įstaigos renginiuose, dalykinio pobūdžio susirinkimuose įstaigos padaliniuose.

 **Rokiškio ,,Rotary“ klubas** visokeriopai remia Vaikų dienos centro neįgaliems ir sutrikusio intelekto vaikams veiklą.

 **Lietuvos Raudonojo Kryžiaus draugija Rokiškio skyrius** sudaro centro darbuotojams ir klientams sąlygas susipažinti su komiteto veikla, ypač jaunimo veikla, kasmet prisideda prie paramos dalijimo Centro globotiniams, dalijasi gaunama metodine medžiaga savanorystės klausimais, kviečia į savo organizuojamus renginius.

 **Rokiškio rajono savivaldybės administracijos Vaiko teisių apsaugos skyrius** teikia metodinę paramą Centro specialistams, konsultuoja jų lankomas socialinės rizikos šeimas teisių apsaugos, globos (rūpybos), įvaikinimo ir teisės pažeidimų prevencijos klausimais. Lankosi socialinės rizikos šeimose kartu su Centro specialistais.

 **Rokiškio krašto muziejus** organizuoja edukacines programas socialinę atskirtį patiriančioms šeimoms.

 **Rokiškio ,,Carito“ organizacija,** reikalui esant, aprūpina pagalbos stokojančius drabužiais, avalyne, vienkartiniais maisto daviniais. Gaunančius menkas pajamas nuolat aprūpina karštu maisto daviniu.

 **VšĮ Rokiškio pirminės asmens sveikatos priežiūros centras** pagal dvišalę bendradarbiavimo sutartį teikia gydymo ir slaugos paslaugas mūsų Centro klientams, dirbant komandinio darbo principu kartu su mūsų Centro specialistais.

 **Rokiškio darbo birža** konsultuoja įstaigą dėl profesinio mokymo galimybių, nuolat informuoja apie laisvas registruotas darbo vietas, supažindina su darbo rinkos tendencijomis. Kviečia į savo renginius darbdaviams.

 **Rokiškio rajono pataisos inspekcija** pagal bendradarbiavimo sutartį siunčia į mūsų įstaigą asmenis, kuriems yra teismo priteista atidirbti nustatytą auklėjamojo pobūdžio valandų skaičių socialinėse įstaigose.

 **Pedagoginė psichologinė tarnyba** teikia metodinę paramą mūsų įstaigos specialistams. Informuoja apie mokymus.

Su **Rokiškio visuomenės sveikatos biuru** organizuojami bendri projektai. Ypač biuro specialistų skaitomomis paskaitomis naudojasi Obelių savarankiško gyvenimo namų gyventojai.

 **Geros valios rajono gyventojai** į Centrą pristato atliekamus drabužius, avalynę, baldus, buitinę techniką, indus, negendančius maisto produktus, knygas ir kt.

 **Rajono ir miesto ikimokyklinio ugdymo bei kitos švietimo įstaigos** įvairiomis progomis su edukacinėmis programėlėmis aplanko Vaikų dienos centro neįgalius ir sutrikusio intelekto vaikus.

 **Tarptautiniai ryšiai**:

 Tęsiamas bendradarbiavimas su Vokietijos Respublikos Maltos ordino Estenfeldo miesto savanoriais, kurie kasmet su labdaros siunta aplanko rajono seniūnijas, Obelių vaikų globos namus, Skemų socialinės globos namus, ligonines, kaimų bendruomenes.

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO ROKIŠKIO SOCIALINĖS PARAMOS CENTRO DIREKTORIAUS 2016 METŲ VEIKLOS ATASKAITAI‘‘**

**AIŠKINAMASIS RAŠTAS**

2017-04-28

Rokiškis

**Parengto sprendimo projekto tikslai ir uždaviniai.**

Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 266 punkte nurodyta, kad „Biudžetinių ir viešųjų įstaigų, įmonių, organizacijų vadovai atsiskaito ir teikia savo veiklos ataskaitas savivaldybės tarybai ir Merui “, todėl parengtas šis sprendimo projektas.

 **Šiuo metu esantis teisinis reglamentavimas.**

 Rokiškio rajono savivaldybės tarybos reglamentas, patvirtintas Rokiškio rajono savivaldybės tarybos 2015 m. kovo 27 d. sprendimu Nr. TS-102.

 **Sprendimo projekto esmė.**

 Rokiškio Socialinės paramos centro direktorė A. Kaupienė ataskaitoje pateikia esminius Centro veiklos rezultatus, prioritetinių veiklų įgyvendinimo statistiką, trumpą Centro aprašą, personalo struktūrą pagal padalinius, suteiktų socialinių paslaugų bei kitų rodiklių lyginamąją analizę per praėjusius trejus metus, naujas iniciatyvas, Centro teikiamų paslaugų viešinimo nuorodas, finansinės veiklos ataskaitą bei kt.

 **Kokia sprendimo nauda Rokiškio rajono gyventojams.** Rajono gyventojai turės galimybę palyginti nestacionarių socialinių paslaugų infrastruktūros plėtros tendencijas, pokyčius. Turės galimybę susipažinti su naujai įgyvendinamu projektu „Integrali pagalba į namus“. Galės susipažinti su detaliai parengta ataskaita.

 **Galimos pasekmės, priėmus siūlomą tarybos sprendimo projektą:**

 **teigiamos** – teisės aktų nustatyta tvarka įstaigos vadovas atsiskaitys rajono savivaldybės tarybai, merui už 2016 metų veiklą, rajono gyventojai susipažins su ataskaitos turiniu;

 **neigiamos** – nėra.

 **Finansavimo šaltiniai ir lėšų poreikis:**

 Šio sprendimo įgyvendinimui papildomų savivaldybės biudžeto lėšų nereikės.

 **Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

 **Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio socialinės paramos centro direktorė Audronė Kaupienė